देशवासियों के सहयोग से पूरा होगा मेक इन इंडिया अभियान
मेक इन इंडिया अभियान के केंद्रीय संयोजक पहुंचे
भास्करन्यूज | पतरातू
प्रधानमंत्रीनरेन्द्र मोदी ने मेक इन इंडिया कार्यक्रम पूरे देश में सफल करने के लिए एक विशेष अभियान चलाया है। जिसे हम सभी मिलकर देश वासियों का सहयोग लेकर पूरा करेंगे।
उक्त बातें पतरातू पहुंचे मेक इन इंडिया कार्यक्रम के केन्द्रीय संयोजक मनीष यादव ने पीटीपीएस सर्किट हाउस में प्रेसवार्ता के दौरान कही। उन्होंने कहा कि कृषि, पर्यटन, रेलवे, रक्षा, उद्योग, इलेक्ट्रॉनिक्स, सिविल एविएशन, इंफ्रास्ट्रक्चर के क्षेत्रों में निवेश हो यह प्रधानमंत्री की सोच है। देश के नौजवान रोजगार से जुड़े सुई से लेकर हवाई जहाज तक का निर्माण देश करें और आगे बढ़े। यह मेक इन इंडिया का कार्यक्रम है। औद्योगिक क्षेत्र में भी देश को आत्म निर्भर बनाना इसका एक बड़ा हिस्सा है। यह कार्यक्रम शुरू किया जा चुका है। इसे लेकर अंतर्राष्ट्रीय निवेशक उद्योगपति सम्मेलन सात और आठ मार्च को गुड़गांव हरियाणा में होगा। जिसमें दुनियाभर के उद्योगपति शिरकत करेंगे। मौके पर खाद्य सुरक्षा निगम बोर्ड केन्द्रीय सलाहकार सदस्य रामाशीष यादव, शिक्षा मंत्रालय के केन्द्रीय सलाहकार जीएल बोहरा, रांची भाजपा महानगर के महामंत्री इंद्रजीत यादव, आजसू महानगर संयोजक सुनिल यादव, समाजसेवी अनिल यादव, राजेश यादव मौजूद थे।
सर्किट हाउस में प्रेसवार्ता के दौरान मनीष और अन्य।
hin_Deva hin_Deva mar_Deva hin_Deva hin_Deva mag_Deva